钦定古今图书集成/明伦汇编/闺媛典/第065卷 > 董廷玉妻潘氏
## 钦定古今图书集成/明伦汇编/闺媛典/第065卷 > 董廷玉妻潘氏

按《广东通志》：“潘氏，电白主簿潘杲女，本卫指挥董廷
玉妻。玉转浔梧参将，潘请留侍姑，姑念玉无子，强之
行。至英德，廷玉病亡，抱尸痛哭，三日始得具棺殓。数
自缢，赴水，皆为侍婢救免。经旬水浆不入口，还至藤
江，诸婢困瘁，遂自缢舟中。浔守王贞洁上其事。嘉靖
丁未，本郡守欧阳烈奏旌其门。”